Diari Oficial de la Generalitat Valenciana


Sumari del DOGV 5800, del 07-07-2008 (2008/8059)

RESOLUCIÓ de 19 de juny de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Callosa de Segura, realitzada per l'ajuntament del dit municipi a favor de la Generalitat, per a ser destinada a centre de salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5800

Data del DOGV
:   07-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8059


Data del document
:   19-06-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Callosa de Segura
    * transmissió de la propietat
    * cultura regional
    * propietat immobiliària

RESOLUCIÓ de 19 de juny de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Callosa de Segura, realitzada per l'ajuntament del dit municipi a favor de la Generalitat, per a ser destinada a centre de salut. [2008/8059]  
L'Ajuntament de Callosa de Segura, en sessió plenària realitzada el dia 14 d'octubre de 1988, va acordar la cessió gratuïta a la Generalitat de la parcel·la de la seua propietat, de 1.900 m² de superfície, situada al passeig Tierno Galbán de la dita població per a destinar-la a la construcció d'un centre de salut. No obstant això, la cessió no es va formalitzar i la finca conta inscrita en el Registre de la Propietat a nom de l'ajuntament. El centre mencionat està construït i figura en l'Inventari General de Béns i Drets de la Generalitat com «alta en tràmit» amb el codi 03/049/902/000  
Segons documentació aportada per l'ajuntament la finca cedida es correspon amb la registral 4331 de 2.202 m² de superfície. L'arquitecte municipal en informe de data 18 de desembre de 2007 indica que la superfície inicial de la parcel·la era de 2.659 m² dels quals 1.959 m² estan ocupats pel centre de salut.  
A proposta de la Conselleria de Sanitat es van iniciar els tràmits legals oportuns per a la regularització patrimonial i afectació de l'immoble a la dita conselleria.  
En conseqüència, basant-se en els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Callosa de Segura de la parcel·la de 1.900 m² de superfície, situada al passeig Tierno Galván de la dita població, que confronta: nord, regueró de l'escorxador; sud, via fèrria d'Alacant a Múrcia; est, regueró de l'escorxador, i oest, braçal del seu reg.  
Consta inscrita en el Registre de la Propietat de Callosa de Segura amb una superfície de 2.202 m², al tom 1370, llibre 196, foli 125, finca 2/4331, inscripció 7ª.  
Referència cadastral: part de la referència 1684978WJ4995W3191JY.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Callosa de Segura, s'efectua amb la condició de destinar la parcel·la a la construcció d'un centre de salut.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 19 de juny de 2008.- El conseller d'Economia, Hisenda i Ocupació: Gerardo Camps Devesa.